Beinleiðis til Riga 27.-30. apríl 2018-flogið verður við Airbus 319 hjá Atlantic Airways NB!!! Sum støðan er beint nú, so er bíðilisti uppá túrin til Riga. Vit hava framvegis bíðilistan opnan, so tað ber til at senda okkum mail fyri at koma uppá. Beinleiðis til høvuðsstaðin í Letlandi Riga frá fríggjadag til mánadag. starvsfólkatúrur bindiklubbatúrur shopping & Vælveru túrur ella kanska bara eitt romantiskt vikuskifti fyri tvey Flogtíðirnar eru fyribils hesar: 27. apríl, fráferð kl. 07: 00, koma til Riga kl. 11: 30 (dýri biðidagur) 30. apríl, fráferð kl. 21: 30, koma til Vágar kl. 22: 15 Riga er størsti býur í Baltikum, ein býur við hópin av hugnaligum matstovum og kafeum. Vælverustovur eru hópin av í Riga, Lonely Planet hevði í 2014 Riga á listanum yvir ein av teimum 10 býnum, sum var mest áhugaverdur at vitja. Sama árið fekk Riga virðisløn sum mentunarbýur í Europa. Bygningarnir í Riga eru eitt museum í sjálvum sær, húsaveggir eru prýddir, og tað gamla er endurnýggjað á serstakan hátt. Ikki uttan orsøk at partar av býnum eru at finna á listanum hjá UNESCO's yvir heimsarv. Pakkaprísir úr kr. 3.920, -fyri hvønn persón-les meira um okkara pakkaferðir niðanfyri. Túrurin verður bert gjørdur, um nóg nógv melda til túrin. Pakkaferð: Vit hava gjørt pakkar íroknað flogferð, og gisting. Bussur frá flogvøllinum til hotellið við komu og fráferð: Kr. 100, -tur/retur fyri hvønn persón. Kann teknast tá bílagt verður. Túrur 1: Riga City Tour kr. 250, -fyri hvønn persón. Við donskum ferðaleiðara. Túrurin verður fyriskipaður fríggjadagin 27. apríl seinnapart kl. 15: 00. Byrja verður frá hotellinum kl. 15: 00. Túrurin er 1,5 tíma við bussi og 1,5 tíma til gongu í Riga, so tilsamans umleið 3 tímar. Prísur fyri hvønn er kr. 250, -Túrur 2: Rundale Palace Tour kr. 780, -fyri hvønn persón. Við donskum ferðaleiðara. Túrurin verður fyriskipaður sunnumorgunin tann 29. apríl. Byrjað verður við bussi frá hotellinum kl. 11: 00. Túrurin tekur umleið 6 tímar. Rundale Palace liggur beint sunnan fyri Riga. Hetta er størsta barokkslottið í norðureuropa. Rundale Palace er eitt av størstu ferðamálum í Letlandi, og verður ofta nýtt tá statsleiðarar eru á vitjan. Á vegnum heim aftur eta vit "lunch" á einari matstovu, sum er íroknað prísin. Prísur fyri hvønn persón er kr. 780, -Meira kunning um Rundale palace kann lesast her Túrur 3: Riga Market Tour kr. 250, -fyri hvønn persón. Við donskum ferðaleiðara. Túrurin verður fyriskipaður mánadagin tann 30. apríl kl. 12: 00. Túrurin tekur umleið 2 tímar. Prísur fyri hvønn persón er kr. 250, -Les meria um Riga Market her Túrarnir vera bert gjørdir, um minimum 10 melda til hvønn túr. Tilmelding skal gerast við at senda okkum teldupost til Denne email adresse bliver beskyttet mod spambots. Du skal have JavaScript aktiveret for at vise den. skjótast gjørligt. Vinarliga tilskila nummarið á túrinum við bílegging. Vit hava eisini matstovur at vísa á, og kunnu bíleggja pláss á hesum áðrenn, serliga um tað eru bólkar sum ferðast saman. Prísir byrja úr kr. 250, -fyri hvønn fyri 3 rætta menu við onkrum drekkandi afturvið. Spyr okkum um hetta hevur áhuga. Ring á tlf. 476363 og hoyr nærri. Kunning & treytir vm. í sambandi við chartertúrin til Riga: Hesin charter túrur verður gjørdur í samstarvi við ferðaskrivstovuna Baltic Ad Hoc SIA í Riga. Flogið verður við Airbus 320 flogfari hjá Atlantic Airways. Lettiska ferðaskrivstovan, sum vit samstarva við, sendur ferðafólk til Føroya á hesum túrinum. Chartertúrurin er treytaður av, at bæði Fonn Flog og lettiska ferðaskrivstovan klára at selja minimumssetrini, sum krevst, fyri at túrurin verður gjøgnumførdur. Skuldi tað hent, at annar av pørtunum ikki klárar at selja setrini, so kann túrurin verða avlýstur, og av hesi orsøk verður peningurin endurrindaður til tann ferðandi. Matur umborð á flogfarinum er ikki íroknað. Tað ber tó til at keypa mat umborð við gjaldskorti ella í kontantum, júst sum vit vanliga kenna tað. Hvør ferðandi kann í mesta lagi hava 1 stk á 23 kg viðføri umframt hondviðføri á 8 kg. Ferða- & oljuavgjøld eru íroknað pakkaprísin. Vit mæla øllum ferðandi til at tekna ferða- & avlýsingartrygging. Vit hjálpa fegin við hesum, um tit ikki longu hava hesar tryggingarnar í tykkara pakkatrygging. Skuldi ein force majoure (te. kríggj, eldgos, konkurs vm.) støða tikið seg upp, so kann fyriskiparin ikki ábyrgdast hesum viðvíkjandi. Endurgjald kann heldur ikki verða kravt av fyriskiparunum. Roynt verður eftir besta førimuni at loysa tílíkar trupulleikar. Herundir er eisini seinkingar, avlýsingar og trupulleikar, sum kunnu uppstanda orsaka av veðrinum í ávíkavist Riga og Vágum og tekniskum trupulleikum. Vit mæla til at tjekka inn í góðari tíð bæði í Vágum og Riga. Fráferðar- og komutíðirnar kunnu broytast. Kunnið tykkum um hetta áðrenn fráferð á okkara heimasíðu undir Riga túrinum.